SA trekmaatskappy BREEK ons goed tot in Kanada
Kyk, ek is so kwaad ek kan slange vang. Gaan 'n vreeslike stink storie skryf en hoop Huisgenoot gebruik dit. Het foto's ook geneem om dit te ondersteun. En waaroor? Flenter meubels! Ons goed het gister hier aangekom. En al die houtmeubels is flenters! My ouma se kassie het 'n poot af - morsaf! Arno se lessenaar wat hy op skool gemaak het (geelhout en imbuia) se paneel het sommer 'n yslike stuk uitgebreek, al die voe"e is los en die dwarshout agter is uitgebreek. My naaldwerkkabinet se deur is in drie stukke en die bodem is uitgebreek. Arno se houtlamp wat hy self gedraai het, is afgebreek bokant die voetstuk. Dus, gaan nou hierdie storie skryf - want daar is baie, baie mense nog op pad Kanada toe - om hulle te probeer waarsku. En ook om daardie trekmaatskappy te dwing om te betaal. Ons bybetaling is natuurlik nie minder nie as R500. Sal nie hulle naam noem in wat ek ookal skryf nie - nie voordat die eis ingedien is nie - maar hulle sal wel deeglik weet dat hulle dit gedoen het, want ons name sal genoem word en ook die feit dat ons van PE af kom. Daar is baie trekmaatskappye daar, natuurlik. Wil aanbeveel dat mense wat wil oorsee trek, na 'n maatskappy toe gaan en aandring op 'n lys name van tevrede trekkers. En as die maatskappy dit nie wil gee nie, gaan na 'n ander een toe. Hierdie ouens het ons belowe hulle doen baie trekke oral oor die wêreld en ons het hulle geglo. Maar die mense wat hier kom aflaai het, sê hulle sal nooit die goed pak soos wat hierdie ouens dit gedoen het nie! Hulle sê ook hulle lewer baie goed af van mense uit SA, en daar is altyd, ALTYD goed gebreek, en goed gesteel. So watse slegte naam het SA nie? Dus, as julle weet van iemand wat wil oorkom, laat hulle my email as hulle kan. Ek sal die naam van die trekmaatskappy persoonlik vir hulle stuur, dan kan niemand sê ek maak dit publiek nie. SA is in elk geval berug vir sy swak diens. En as ek met hierdie bohaai kan help dat iemand anders se vertroetelde meubels verniel word, dan is dit goed. Ook dat die maatskappy sy diens opknap, natuurlik. Terloops, ek dink Kanada is wonderlik! As iemand inligting wil h^e, sal ek probeer help.
Re: SA trekmaatskappy BREEK ons goed tot in Kanada
Dankie vir die raad, diens is baie belangrik en word waarlik afgeskeep in SA, maar as jy die land verlaat , en jou trek is gebreek, kla oor jou trek..Moenie die hele SA nou deur die moddeer sleep nie !!!!!!!!!!
"A&M" writes: > gesteel. So watse slegte naam het SA nie? > > SA is in elk geval > berug vir sy swak diens. > > Terloops, ek dink Kanada is wonderlik! As iemand inligting wil h^e, sal ek > probeer help. > As daar nou regtig iets is wat my 'n kramp gee is dit mense wat hul land van herkoms so afkraak en in die gatte van hul nuwe gashere inklim. Lyk my jy verwissel land en kultuur so maklik soos onderbroeke. Ek is ook noual gatvol vir mense uit SA wat niks anders as die mees gruwelike en negatiewe stories loop en vertel vir buitelanders nie. Daar is 'n seding soos: Moenie jou vuil wasgoed in die openbaar was nie" Julle is net besig om die bietjie vertroue en die Rand in sy moer in te stuur. Ek hoop jy bly lekker daar in Kanada. Wonder of iemand in SA jou gaan mis ? Ek bly in Australie, maar ek is darem wragtag nie so nie. Ek is eerder krieties teenoor die nuwe, en probeer die goeie uit my land en kultuur behou. (Ten spyte daarvan dat ek baie krities staan teenoor my mede afrikaners oor hul donker verlede). Groete